**un alt poem de luni**

*Petre Ioan Cretu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cumva acolo sus se'ntamplă ceva fabulos

momentul acela de linişte de dinaintea creaţiei poate

- în mine încolţesc sacre icoane

le ud cu lacrimi

le hrănesc cu suferinţă cotidiană puţin rom

poate o vodcă

până cresc mari

când le vin sorocul

vin iconarii să le cumpere

iar eu le lipesc timbre ştampilate pe frunte

e luni

ziua când Dumnezeu şi sfântul Petru joacă barbut

îmi şopteşte conspirativ îngerul de pe umărul meu stâng

- smulg toate icoanele încolţite în mine

şi fac un foc înalt pâna la cer